Úradný vestník L 036 , 07/02/2004 S. 0020 - 0033



Rozhodnutie Komisie z 19. januára 2004, ktorým sa menia a dopĺňajú rozhodnutia 92/260/EHS, 93/197/EHS a 97/10/ES, pokiaľ ide o dočasný vstup a dovozy do Európskej únie registrovaných koní z Južnej Afriky [oznámené pod číslom dokumentu K(2004) 50] (Text s významom pre EHP) (2004/117/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/426/EHS z 26. júna 1990 o zdravotnom stave zvierat čeľade koňovitých (equidae) pri ich preprave a dovoze z tretích krajín [1], najmä na jej článok 12 ods. 2, článok 13 ods. 2, články 14, 15, 16 a článok 19 písm. i, keďže: (1) Rozhodnutie Komisie 92/260/EHS [2] ustanovuje podmienky týkajúce sa zdravia zvierat a veterinárnu certifikáciu pre dočasný vstup registrovaných koní. (2) Rozhodnutie Komisie 93/197/EHS [3] ustanovuje podmienky týkajúce sa zdravia zvierat a veterinárnu certifikáciu na dovozy registrovaných zvierat koňovitých a zvierat koňovitých určených na chov a produkciu. (3) Príloha I k rozhodnutiu Komisie 97/10/ES z 12. decembra 1996, ktorým sa mení a dopĺňa rozhodnutie Rady 79/542/EHS a ktorým sa menia a dopĺňajú rozhodnutia Komisie 92/160/EHS, 92/260/EHS a 93/197/EHS týkajúce sa dočasného vstupu a dovozov do spoločenstva registrovaných koní z Južnej Afriky [4], ustanovuje dodatočné záruky, ktoré sa uplatňujú na regionalizáciu Južnej Afriky pre dovozy registrovaných koní do Európskeho spoločenstva. (4) Tieto dodatočné záruky zakazujú používanie vakcinácie proti africkému moru koní v rámci zóny bez výskytu afrického moru koní. V dôsledku toho nemôže byť viac stav vakcinácie registrovaných koní, ktoré sa nachádzali v zóne bez výskytu afrického moru koní viac ako 24 mesiacov, certifikovaný podľa súčasných podmienok pre dovoz. (5) Okrem toho je potrebné uskutočňovať dopravu registrovaných koní do zóny bez výskytu na základe povolenia v prípadoch, keď takéto kone neboli očkované, alebo keď sa z veterinárnych dôvodov takáto vakcinácia neuskutočnila v súlade so všetkými pokynmi výrobcu. (6) Je potrebné prispôsobiť dodatočné záruky pre regionalizáciu Južnej Afriky na dovozy registrovaných koní do spoločenstva z hľadiska zdravotnej situácie zvierat v tejto krajine a zohľadniť tieto modifikácie v podmienkach pre zdravie zvierat a veterinárnu certifikáciu, ktoré sa uplatňujú na takéto dovozy. (7) Rozhodnutia 92/260/EHS, 93/197/EHS a 97/10/ES by sa preto mali príslušne zmeniť a doplniť. (8) Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 V prílohe II k rozhodnutiu 92/260/EHS sa veterinárny certifikát F nahrádza znením v prílohe I k tomuto rozhodnutiu. Článok 2 V prílohe II k rozhodnutiu 93/197/EHS sa veterinárny certifikát F nahrádza znením v prílohe II k tomuto rozhodnutiu. Článok 3 Príloha I k rozhodnutiu 97/10/ES sa mení a dopĺňa v súlade s prílohou III k tomuto rozhodnutiu. Článok 4 Toto rozhodnutie je adresované členským štátom. V Bruseli 19. januára 2004 Za Komisiu David Byrne člen Komisie [1] Ú. v. ES L 224, 18.8.1990, s. 42. Smernica naposledy zmenená a doplnená nariadením (ES) č. 806/2003, (Ú. v. ES L 122, 16.5.2003, s. 1). [2] Ú. v. ES L 130, 15.5.1992, s. 67. Rozhodnutie naposledy zmenené a doplnené rozhodnutím 2003/541/ES (Ú. v. ES L 185, 24.7.2003, s. 41). [3] Ú. v. ES L 86, 6.4.1993, s. 16. Rozhodnutie naposledy zmenené a doplnené rozhodnutím 2003/541/ES. [4] Ú. v. ES L 3, 7.1.1997, s. 9. Rozhodnutie naposledy zmenené a doplnené rozhodnutím 2003/541/ES. -------------------------------------------------- PRÍLOHA I +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- PRÍLOHA II +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- PRÍLOHA III Príloha I k rozhodnutiu 97/10/ES sa mení a dopĺňa takto: 1. Bod 5.5.1.4 sa nahrádza takto: "5.5.1.4. V certifikáte sa musí uvádzať, že kôň: - bol klinicky vyšetrený 48 hodín pred odoslaním a nevykazuje žiadne príznaky choroby a - nebol v kontakte počas posledných 15 dní (pokiaľ sa to dá zistiť) s inými zvieratami koňovitými postihnutými infekčnou alebo nákazlivou chorobou a - nepochádza z oblasti, kde platia veterinárne obmedzenia týkajúce sa chorôb prenosných na zvieratá koňovité a nepochádza z chovu podliehajúcemu veterinárnym obmedzeniam a - nepochádza z chovu, kde sa vyskytol prípad afrického moru koní v priebehu posledných 60 dní a - ak kôň pochádza z oblasti mimo zóny dohľadu, bol i) buď zaočkovaný veterinárnym lekárom proti africkému moru koní polyvalentnou vakcínou, ako je predpísané výrobcom vakcíny, minimálne 60 dní a nie viac ako 24 mesiacov pred vstupom na územie bez výskytu, alebo ii) dovezený z územia krajiny alebo časti krajiny regionalizovanej v súlade s článkom 13 ods. 2 smernice 90/426/EHS považovanej v súlade s legislatívou spoločenstva za neinfikovanú africkým morom koní a bol letecky dopravený v podmienkach ochrany pred vektormi z letiska v Johannesburgu do oblasti bez výskytu afrického moru koní." 2. Do bodu 5.5.1 sa pridáva tento bod: "5.5.1.5. Odlišne od ustanovení v bode 5.5.1.4, piata zarážka, môžu príslušné orgány vo výnimočných prípadoch, ako je definované vo vnútroštátnej alebo miestnej legislatíve vyvážajúcej krajiny, osobitne povoliť dopravu registrovaného koňa z infikovanej, chránenej zóny alebo zóny pod dohľadom do oblasti bez výskytu za týchto podmienok: - kôň sa dopravuje priamo do karanténnej stanice schválenej na tento účel v oblasti bez výskytu, - doprava sa uskutočňuje v podmienkach ochrany pred vektormi pri zohľadnení faktorov na zníženie rizika, ako je obdobie alebo časť dňa bez výskytu vektorov, použitie repelentov, zakrytie zvieraťa a ventilácia dopravného prostriedku, - kôň je izolovaný v karanténnej stanici chránenej proti vektorom aspoň 40 dní, - počas doby izolácie sa kôň podrobuje testom na africký mor koní vykonaným v súlade s prílohou D k smernici 90/426/EHS dvakrát na vzorkách krvi odobratých v intervale 21 až 30 dní, z ktorých druhá sa odoberá 10 dní po uvoľnení z karanténnej stanice, buď s negatívnym výsledkom, ak kôň nebol očkovaný, alebo bez zvýšenia hladiny protilátok, ak predtým kôň bol očkovaný." --------------------------------------------------